 MUNICIPIULUI TIMIŞOARA                                                                     Aprobat

DIRECŢIA PATRIMONIU                                                                           PRIMAR 

SERVICIUL ADMINISTRARE IMOBILE 

 Nr. SC2009-29218/26.11.2009                                                        Dr. Ing. Gheorghe Ciuhandu      

REFERAT

         privind   reapartamentarea  imobilului situat în Timişoara Bv.  16 Decembrie 1989 nr. 22
         Se supune spre analiză Comisiilor din cadrul Consiliului Local al Municipiului Timişoara, materialul întocmit de Direcţia Patrimoniu, Serviciul Administrare Imobile, privind Documentaţia de reapartamentare  nr. 288/2008 a imobilului situat în Timişoara Bv.  16 Decembrie 1989 nr. 22  înscris în   C.F. col nr. 8550 Timişoara  cu nr. top  17194  întocmită de  S.C.PILOT CAD SRL  , cu sediul în Timişoara str. Virtuţii nr.1
    Imobilului din Timişoara Bv.  16 Decembrie 1989 nr. 22 – proprietatea publică a municipiului Timişoara atestată prin HGR nr.849/2009 Anexa nr.2, în administrarea Consiliului Local Timişoara  este    compus din două  corpuri de clădire şi anume:

· Corpul  de clădire A  situat la stradă  - domeniul public al Municipiului  unde funcţionează Spitalului Clinic De Obstretica Ginecologie „ Dr. Dumitru  Popescu”;

· Corpul  B situat în curte – compus din apartamente  proprietate  particulară, cumpărate în baza Legii nr. 112/1995 , şi trei  spaţii  SAD;
        În anul 1997 imobilul  a fost  apartamentat  pe cheltuiala locatarilor. La  data respectivă  cotele părţi indivize au fost stabilite şi calculate funcţie de cele două corpuri de clădire, deşi fiind două corpuri distincte, în părţile comune indivize generale  trebuiau cuprinse doar terenul , branşamentele , canalizarea şi intrarea uscată,  iar părţile comune particulare ( podul, şarpanta, învelitoarea, faţadele, fundaţia,  casa scări  etc.)  trebuiau  stabilite  pe fiecare corp de clădire în parte în proporţie de 100 %.
         Prin adresa nr.2166/08.05.2008 Spitalul Clinic De Obstretică Ginecologie „ Dr. Dumitru  Popescu”, ne-a solicitat  clarificarea situaţiei juridice  a  acestor construcţii şi  dezmembrarea lor, în vederea accesări unor fonduri în vederea reabilitări şi recompartimentări  corpului clădire A  situat la stradă.
         De asemenea în şedinţa în plen a Consiliului Local din data de 30.09.2008. s-a făcut o interpelare de către dl consilier Pau, privind solicitarea   Spitalul Clinic De Obstretica Ginecologie „ Dr. Dumitru  Popescu” pentru dezmembrarea şi intabularea corpului de clădire A,  în care funcţionează spitalul.
        Urmare a acestor solicitări,  în baza Contractului subsecvent de prestări servicii nr.1/25.11.2008 S.C.PILOT CAD SRL a efectuat Documentaţia de reapartamentare  nr. 288/2008 a imobilului situat în Timişoara Bv.  16 Decembrie 1989 nr. 22  înscris în   C.F. col nr. 8550 Timişoara  cu nr. top  17194, documentaţie efectuată cu acordul proprietarilor tabulari, neautentificat.
    Întrucât  actualmente imobilul Bv.  16 Decembrie nr. 22  înscris în   C.F. col nr. 8550 Timişoara  cu nr. top  17194 este în coproprietate –Municipiul Timişoara şi persoane fizice, pentru înscrierea în cartea funciară a  documentaţiei de reapartamentare   este necesar autentificarea acesteia în faţa notarului, cu acordul  tuturor proprietarilor tabulari, fapt ce implică cheltuieli notariale.
      Datorită faptului că  această documentaţie s-a efectuat pentru clarificarea situaţiei juridice a imobilului – proprietatea publică a Municipiului Timişoara. Cheltuielile notariale de autentificare a  documentaţiei prevăzute la punctul 1, respectiv onorariu notarial, taxele de înscriere în C.F., taxele A.N.C.P.I, precum şi taxele privind eliberarea tuturor extraselor de carte funciare aferente documentaţiei de  reapartamentare vor fi suportate de  Municipiul Timişoara.
      După operarea  în cartea funciară a reapartamentări imobilului, se va promova un proiect de HCL privind  trecerea în administrare Spitalulului Clinic de Obstetrică Ginecologie „ Dr. Dumitru  Popescu” a  spaţiilor  utilizate de acesta.
      Având în vedere cele de mai sus,

Propunem:

        Emiterea unei hotărâri de consiliu local care să aprobe:                                                                                                           

     1. Reapartamentarea imobilului situat în Timişoara Bv.  16 Decembrie 1989 nr. 22  înscris în   C.F. col nr. 8550 Timişoara  cu nr. top  17194,   conform Documentaţiei  nr. 288/2008  întocmită de  S.C.PILOT CAD SRL Timişoara.

     2. Cheltuielile notariale de autentificare a  documentaţiei prevăzute la punctul 1, respectiv onorariu notarial, taxele de înscriere în cartea funciară, taxele A.N.C.P.I, precum şi taxele privind eliberarea tuturor extraselor de carte funciare aferente documentaţiei de  reapartamentare vor fi suportate de  Municipiul Timişoara.  

